open-index/open-wikipedia-markdown huggingface dataset:
Vierailu

**Vierailu** on Michael Madsenin ohjaama ja käsikirjoittama tanskalais-itävaltalais-irlantilais-suomalais-norjalaisena yhteistuotantona tehty dokumenttielokuva vuodelta 2015.

Elokuvassa spekuloidaan kysymyksellä kuinka ihmiskunta reagoisi ensimmäiseen kohtaamiseen avaruusolentojen kanssa. Elokuvassa haastatellaan muun muassa YK:n alaisen Unoosan edustajaa yhdessä monien tutkijoiden kanssa.

## Lähteet
Jumalan keho

**Jumalan keho** on Jouni Hokkasen ohjaama ja käsikirjoittama suomalainen dokumenttielokuva vuodelta 2013.

Elokuva on kulttuuri- ja henkilödokumentti kehonmuokkauksesta. Elokuvassa haastatellaan lukuisia kehonmuokkauksen pioneereja.

## Lähteet
Aajonus Vonderplanitz

**Aajonus Vonderplanitz** (17. huhtikuuta 1947 – 28. elokuuta 2013) oli yhdysvaltalainen ravintoterapeutti ja ruokaoikeusaktivisti, joka keskittyi raakaruokiin, erityisesti raakaan lihaan ja raakoihin maitotuotteisiin. Aktivistitoiminnastaan kiistanalaisen maineen saaneena hän kävi oikeustaisteluita ja toimeenpani porsaanreikiä, joiden kautta tavalliset kuluttajat saivat käsiinsä raakamaitoa.

Parhaiten hänet tunnetaan kehittämästään ruokavaliosta "Primal Diet™", joka perustui suurilta osin raa'an lihan syönnille.

## Lähteet
Henrik Dam Kristensen

**Henrik Dam Kristensen** (s. 31. tammikuuta 1957 Vorbasse) on tanskalainen sosiaalidemokraattisen puolueen poliitikko ja kansankäräjien puhemies vuodesta 2019. Hän on istunut kansankäräjillä vuosina 1990–2004 ja uudelleen vuodesta 2007, toiminut useaan kertaan ministerinä, ollut Pohjoismaiden neuvoston presidenttinä kaksi kertaa sekä istunut Euroopan parlamentissa vuosina 2004–2006.

Kristensen on ollut Tanskan maatalous- ja kalastusministeri vuosina 1994–1996, elintarvikeministeri vuosina 1996–2000, sosiaaliministeri vuosina 2000–2001, liikenneministeri vuosina 2011–2013 ja työmarkkinaministeri vuosina 2014–2015.
## Lähteet

## Aiheesta muualla

* ''Henrik Dam Kristensen'' Tanskan kansankäräjien verkkosivuilla 
*
Veikko Hirvensalo

**Kaarle Veikko Hirvensalo** (vuoteen 1935 **Lagus**; 26. kesäkuuta 1890 Iisalmen maalaiskunta – 27. joulukuuta 1955 Helsinki) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen.

## Henkilöhistoria
Hirvensalon vanhemmat olivat maanviljelysneuvos Johannes Lagus ja Sofia Maria Lovisa Brax ja puolisot 1917–1929 Hertta Ingeborg Laxell ja vuodesta 1931 viulutaiteilija, professori Anja Ignatius. Kansanedustaja Olli Hirvensalo oli hänen veljensä. Veikko Hirvensalo tuli ylioppilaaksi Iisalmen yhteiskoulusta vuonna 1909 ja valmistui metsänhoitajaksi vuonna 1912.  Hän oli valmistuttuaan valtion metsähallinnon palveluksessa, toimien Siuron sahalla ja Metsähallituksen sahaosastolla. Sukevan sahalla Hirvensalo toimi 1914–1916 kassanhoitajana ja sitten sahan johtajana. Hän oli 1919–1932 Tornatorin metsäpäällikkö Tainionkoskella ja toimi lyhyen ajan myös Enso-Gutzeitin ylimetsänhoitajana. 

Rauma Woodin Rauman tehtaiden paikallisjohtajaksi ja isännöitsijäksi Hirvensalo tuli vuonna 1933 ja yhtiön toimitusjohtajaksi Aleksander Lampénin jälkeen vuonna 1935. Tehtävää hän hoiti vuoteen 1951 asti, jolloin häntä seurasi siinä Aarne Pelkonen. Hirvensalolla oli runsaasti alansa luottamustehtäviä ja hän oli myös Ruokolahden kunnanvaltuutettu ja Kokoomuksen kansanedustajaehdokas kahteen otteeseen. Metsäneuvoksen arvonimen Hirvensalo sai vuonna 1950.

## Julkaisuja
* *Suomen puun miehiä. Finnish timber men*. 1954. Toimittaneet Veikko Hirvensalo ym.

## Lähteet
Taking Tiger Mountain (By Strategy)

**Taking Tiger Mountain (by Strategy)** on Brian Enon vuonna 1974 julkaistu studioalbumi. Albumi on saanut nimensä Kiinan kulttuurivallankumouksen aikaisen oopperan mukaan.

## Kappaleet

Lähde

*Kaikki kappaleet säveltänyt ja sanoittanut Brian Eno, ellei toisin mainita.

**A-puoli**
# 
# 
# 
# 
# 
**B-puoli**
# 
# 
# 
# 
# 

## Kokoonpano

Lähde

* Brian Eno – laulu, kosketinsoittimet, kitaraefektit
* Phil Manzanera – kitara
* Brian Turrington – basso
* Freddie Smith – rummut
* Robert Wyatt – lyömäsoittimet, taustalaulu

## Lähteet
Pulssintiheysmodulaatio

**Pulssintiheysmodulaatio** (**PDM**, ) on modulointitapa, jota käytetään muun muassa digitaalisissa mikrofoneissa. Toinen tapa kuvata on "ylinäytteistetty yksibittinen ääni" koska kyseessä on vain korkean näytteenottotaajuuden yksibittinen digitaalinen järjestelmä. 

Useimmat digitaalisen äänen järjestelmät käyttävät monibittistä pulssikoodimodulaatiota (PCM) signaalin esittämiseen koska sitä on helppo käsitellä (miksaus, suodatus, ekvalisointi). PDM on yksinkertainen konseptina ja toteutuksena ja sisältää digitaalisen järjestelmän edut kuten alhaisen kohinan ja vapauden häiriösignaaleilta alhaisella hinnalla. Nostamalla CD-levyn näytteenottotaajuutta suuresti ja pudottamalla sananleveyden 16-bitistä yhteen bittiin saisi perustan PDM:lle. PDM:stä on tullut suosittu äänen viemisessä digitaalisesta mikrofonista digitaaliseen signaalinkäsittelyyn.

## Katso myös
* Pulssikoodimodulaatio (PCM)
* Pulssinleveysmodulaatio (PWM)

## Lähteet

## Aiheesta muualla

* HSPDM High Speed Pulse Density Modulation Module (PDF)
Peter Blake

**Peter Blake** (s. 25. kesäkuuta 1932 Dartford) on englantilainen taidemaalari ja graafinen suunnittelija. Blake tunnetaan parhaiten The Beatlesin ''Sgt Pepper's Lonely Hearts Club Band'' -albumin kansikuvan suunnittelijana. Hän suunnitteli myös Band Aidin "Do They Know It's Christmas?" -singlen kannen, Live Aid -konsertin julisteen, Paul Wellerin ''Stanley Road'' -albumin kannen sekä Oasisin ''Stop the Clocks'' -albumin kannen.

Blake on kuitenkin ennen kaikkea maineikas pop-taiteilija, joka on tehnyt 1960-luvulta lähtien runsaasti eklektisiä kollaasi- ja silkkipainotöitä. Hänen töilleen on tyypillistä populaarikulttuurin kuvaston hyödyntäminen. Peter Blake sai CBE-arvon vuonna 1983 ja hänet aateloitiin vuonna 2002. 

Blake opiskeli vuosina 1946–1951 Gravesend School of Artissa. Ilmavoimissa suoritetun asepalveluksen jälkeen hän opiskeli Royal College of Artissa, josta hän valmistui vuonna 1956. Blake tuli kuuluisaksi 1950-luvulla. Hänen työnsä olivat kollaasimaisia teoksia, joihin hän yhdisti painokuvia, mainoksia ja music hall -esitysten julisteita. Blake maalasi usein kuvia painijoista, ja monet hänen töistään muistuttivat mainosjulisteita. Vuonna 1961 Blake osallistui Young Contemporaries -näyttelyyn, jossa oli esillä muun muassa David Hockneyn ja R. B. Kitajin töitä. Huomattavimpia Blaken varhaistöistä on maalaus *On the Balcony*. Se näyttää kollaasilta, mutta on itse asiassa puupaneelille tehty öljyvärimaalaus. Värikkäässä teoksessa on kuvattu lapsia, kuuluisia taidetoksia ja suosittuja aikakauslehtiä. Vuonna 1969 Blake muutti Lontoosta Bathiin, jossa hän kiinnostui Shakespearen näytelmien henkilöhahmoista ja Englannin kansanperinteestä. Hän teki myös Lewis Carrolin ''Liisan seikkailut peilimaailmassa'' -kirjan inspiroiman vesivärimaalauksen. Vuonna 1983 Peter Blake piti retrospektiivisen näyttelyn Tate Galleryssa.

Blake on pop-taiteen edelläkävijöitä, sillä hän teki maalauksia arkisista tuotepakkauksista ennen Andy Warholia, sarjakuviin perustuvia maalauksia ennen Roy Lichtensteinia ja maalitaulukuvioita ennen Jasper Johnsia. Banaaliuden sijaan Blake pyrki korostamaan arkisen käyttökuvaston erityisyyttä ja yksilöllisyyttä, ja hän pyrki tekemään taiteesta yhtä helposti lähestyttävää kuin popmusiikki. Blake oli suosituimmillaan 1960-luvulla, ja on pysynyt tyylilleen uskollisena, vaikka taiteilijan suurin suosio hiipui 1970- ja 1980-luvuilla. Blake on myös jatkuvasti tehnyt graafisen suunnittelijan töitä.

## Lähteet
Kamehameha-päivä

**Kamehameha-päivä** () on havaijilainen juhlapäivä, jota vietetään vuosittain 11. kesäkuuta. Päivänä kunnioitetaan Kamehameha Suurta, joka yhdisti Havaijin saaret yhdeksi yhtenäiseksi kuningaskunnaksi. Mikäli 11. kesäkuuta osuu viikonlopulle, sitä lähimpänä oleva arkipäivä on yleinen vapaapäivä.

Juhlapäivää vietettiin ensimmäisen kerran vuonna 1872 ja sen pani alulle Kamehameha Suuren lapsenlapsi kuningas Kamehameha V:n käskystä. Aluksi havaijilaiset olisivat halunneet juhlia Kamehameha V:n urotekoja tämän syntymäpäivänä 11. joulukuuta. Kamehameha V kuitenkin kieltäytyi tästä ja määräsi Kamehameha-päivän pidettäväksi niin kauakana omasta syntymäpäivästään kuin mahdollista, minkä vuoksi päivää juhlitaan nykyisin 11. kesäkuuta.

Päivää juhlitaan mm. järjestämällä paraateja ja konsertteja.

## Lähteet
Hamza Hamry

**Hamza Hamry** (; s. 12. tammikuuta 1995 Kairouan) on tunisialainen entinen judoka ja sekataistelulaji, joka kilpailee kevytsarjassa. Ammattimainen sekataistelija vuodesta 2017. Hän oli myös ADCC:n Afrikan mestari.

## Vapaaottelu
Hamry teki MMA-debyyttinsä 2017 BFC Algeriassa, ja hänen oli määrä taistella Mourad Zaidia vastaan. Hän voitti taistelun TKO:lla ensimmäisellä kierroksella.

Seuraavaksi hänen oli määrä taistella Firas Atigia vastaan Tataouinen mestaruuskilpailuissa viiden vuoden ammattilaisdebyyttinsä jälkeen. Hän voitti taistelun TKO:lla ensimmäisellä kierroksella.

Hamry kohtasi Read El Zanatin 1. huhtikuuta 2022 Libya Combat Organizationissa. Hän voitti taistelun ensimmäisen kierroksen TKO:lla.

## Saavutukset
***Libya Combat Mestaruus**
**LBA Combat Kevyt Mestaruus (Kerran)
*3. Tunisialainen judon mestaruuskilpailut 2013 (-66 kg)
*Tunisialainen judon mestari 2014 (-66 kg)
*Vic Fight Grappling Beach mestari (-70 kg)
*ADCC Afrikan mestari (-70kg)

## Ottelut

## Filmografia
### emissio
*2020 : Enjah Tuniscopessa : vieras
*2021: 90 minuuttia Hedi Zaiem kanssa elokuvassa El Hiwar El Tounsi: kausi 3, jakso 22 vieras
**360 astetta Nawel Bizid kanssa Carthage Plus TV:ssä: kausi 1, jakso 4, vieras 
### Radio
*2020 : seuraa unelmaasi Dream Fm : vieras
**Radio Sabra Fm: vieras
*2021 : Mi Temps Express FM:ssä : vieras
**Sportag Diwan Fm:ssä: vieras
**tunti tunnilta Mosaïque FM:ssä: vieras
**Tranquilla Radio Med:ssä: vieras
**Cap Fm: vieras
**Radio RM Fm: vieras
**Jawahra Fm: vieras
**Expresso-viikonloppu Express FM:ssä: vieras
**Fet El Foot Shems FM:ssä: vieras
*2022 : Viikonloppu Radio Medissä : vieras

## Lähteet
Tškalovskin lentotukikohta

**Tškalovskin lentotukikohta** (; kansallinen lentopaikkatunnus: **УУМУ** ja **ЬУМУ** ), on lentotukikohta Moskovan alueen Štšolkovon kaupungin kaakkoispuolella Venäjällä. Lentotukikohta sijaitsee linnuntietä noin neljä kilometriä Štšolkovosta kaakkoon, noin kaksi kilometriä Tähtikaupungista länteen ja 31 kilometriä Moskovasta koilliseen. 

Tukikohdassa toimivia joukko-osastoja ovat lentokalustoineen 
* 929. valtion koelentokeskus, omistettu Valeri Tškaloville (929 GLITs) lentokalustonaan Iljušin Il-80, Iljušin Il-82, Iljušin Il-86VKP, Iljušin Il-96-400VPU -lentokoneita.
* (353 APON), lentokalustonaan Antonov An-12, Antonov An-26, Antonov An-72 ja Iljušin Il-76 -lentokoneita.
* (354 APON), lentokalustonaan Antonov An-148, Iljušin Il-18D, Iljušin Il-62M, L-410 ja Tupolev Tu-134 -lentokoneita.
* (206 ABON), lentokalustonaan Mil Mi-8AMTSh ja Mil Mi-8MT -helikoptereita.
* 223. ilmayksikkö, lentokalustonaan Iljušin Il-62M, Iljušin Il-76MD, Tupolev Tu-134A-3 ja Tupolev Tu-154B-2/M -lentokoneita.

(kesken)

## Katso myös
* Tškalovskin lento-onnettomuus 1966

## Lähteet

## Aiheesta muualla

*Войсковая часть 15650-16, аэродром Чкаловский  (army-today.ru)
*Аэродром Чкаловский (в/ч 15650-16)  (вармии.рус)
*ГЛИЦ (НИИ ВВС) Опубликовано 4.1.2018)  (testpilot.ru)
MastodonSocial

**MastodonSocial** (mastodon.social) on eurooppalainen yhteisöpalvelu. Sen omistaa ja ylläpitää Mastodon gGmbH. Palvelu on ActivityPub-protokollan mukainen ja toimiminen toisten tätä protokollaa tukevien palveluiden välillä käy saumattomasti. Sähköpostien mallin tapaan.

MastodonSocial käyttää palvelinpuolella Mastodon-palvelinohjelmistoa ja tarjoaa käyttäjiensä käyttöön asiakkaaksi selaimella käytettävän Mastodon-Web-sovelluksen. Käyttäjä voi myös käyttää muuta haluamaansa asiakasohjelmaa.

MastodonSocial on yksi käytetyimmistä Mastodon-ohjelmistoa käyttävistä yhteisöpalveluista.

## Historia
Eugen Rochko julkisti MastodonSocialin 16. maaliskuuta 2016.

MastodonSocialin verkosto on turvallinen tila, jossa ei sallita valkoista ylivaltaa, antisemitismiä tai transfobiaa kuten muualla Internetissä.
Vuonna 2019 Rochko esitteli Mastodon Server Covenant -säännöstön. Jokaisen yhteisöön liittyvän palvelimen pitää aktiivisesti moderoida rasismia, seksismiä, homofobiaa ja transfobiaa vastaan.

Vuonna 2021 palvelun omistus siirtyi Rochkolta Mastodon gGmbH:lle.

## Suosio
MastodonSocialilla on yli  käyttäjää 20. toukokuuta 2022.

Huhtikuussa 2022 MastodonSocialin käyttäjämäärä pomppasi, kun Elon Musk osti merkittävän siivun yhteisöpalvelu Twitterin osakkeita. Huhtikuun lopulla ilmoitettiin Muskin ostavan koko Twitterin, mikä oli omiaan voimistamaan reaktiota. Tapahtumien seurauksena huhtikuun lopulla MastodonSocialilla oli kaksi kertaa enemmän samanaikaisia käyttäjiä kuin koskaan ennen. Koko huhtikuun aikana MastodonSocialin käyttäjämäärä nousi noin  käyttäjästä, noin  käyttäjään.

## Katso myös
* ActivityPub

## Lähteet

## Aiheesta muualla

* Verkkosivusto
Užhorodin kansallinen yliopisto

**Užhorodin kansallinen yliopisto** (, lyhennys **УжНУ** eli **UžNU**) on Länsi-Ukrainan Užhorodissa toimiva kansallinen yliopisto. Yliopisto on perustettu vuonna 1945. Alkujaan sillä oli neljä tiedekuntaa, mutta vuosien saatossa yliopiston opetustarjonta on laajentunut. Vuonna 2021 yliopistoon kuului jo 21 tiedekuntaa. Kansallisen yliopiston aseman se sai vuonna 2000. Vuonna 2019 yliopistolla oli 14&nbsp;828 opiskelijaa, joista 1&nbsp;615 tuli ulkomailta.

Ukrainan kansallisessa Jevroosvita-yliopistovertailussa Užhorodin kansallinen yliopisto sijoittui vuonna 2021 kokonaissijalle 13. Verkkonäkyvyyttä painottavassa kansainvälisessä Webometrics-vertailussa sijoitus oli ukrainalaisista korkeakouluista 15 (1/2022).


Ботсад1.jpg|Užhorodin kansallisen yliopiston kasvitieteellisen puutarhan pensaita.
1. Ужгород. Вул. Фединця (53.jpg|Kemian tiedekunnan rakennusta.

## Lähteet

## Aiheesta muualla
Odessan kansallinen lääketieteen yliopisto

**Odessan kansallinen lääketieteellinen yliopisto** () on Ukrainan Odessassa toimiva kansallinen, lääketieteen ja sen lähialojen yliopisto. Yliopisto tulkitsee perustamisajakseen vuoden 1900, jolloin Odessan yliopistossa aloitettiin lääketieteellinen opetus. Yliopistossa on kuusi tiedekuntaa. Opiskelijoita on yhteensä noin 8&nbsp;000 ja heistä noin 3&nbsp;000 tulee ulkomailta. Opetuskielinä ovat venäjä, ukraina ja englanti.

Ukrainan kansallisessa Jevroosvita-yliopistovertailussa Odessan kansallinen lääketieteen yliopisto sijoittui vuonna 2021 kokonaissijalle 76. Verkkonäkyvyyttä painottavassa kansainvälisessä Webometrics-vertailussa sijoitus oli ukrainalaisista korkeakouluista 119 (1/2022).


51-101-0845 Головний корпус.jpg|Yliopiston päärakennusta.
51-101-0902 Комплекс Університетські клініки.jpg|Odessan kansallisen lääketieteen yliopiston lastenklinikan tiloja.

## Lähteet

## Aiheesta muualla
Onkyo

**Onkyo** on japanilainen viihde-elektroniikan valmistaja ja etenkin hifi-laitteiden valmistaja.
Yritys on perustettu vuonna 1946 ja muodostui tunnetuksi kaiuttimien, levysoittimien ja stereovastaanottimien valmistajana.

Toukokuussa 2022 yritys jätti konkurssihakemuksen velkataakan noustua 3,1 miljardiin jeniin eli noin 23 miljoonaan euroon. Tuotemerkille on suunniteltu jatkoa konkurssin jälkeen Sharpin ja Voxx Internationalin kautta. Maaliskuussa yhtiön kaksi tytäryhtiötä hankkiutui vapaaehtoisesti konkurssiin.

Syyksi konkurssiin on sanottu muuttuvat markkinat ja yhä enemmän ohjelmistoon ja suoratoistoon painottumista fyysisten formaattien sijaan: yhä useammat ihmiset käyttävät älypuhelimia musiikin kuunteluun ja elokuvien katseluun.

## Tuotteita

Tiedosto:Onkyo DX7210.jpg|CD-soitin Onkyo DX7210
Tiedosto:Onkyo TX-NR414 20121101.jpg|AV-vastaanotin Onkyo TX-NR414
Tiedosto:Onkyo Wavio SE-90PCI.jpg|PCI-äänikortti Onkyo Wavio SE-90  


## Lähteet
Jean de Dinteville

**Jean de Dinteville** (1504–1555) oli Ranskan kuninkaan Frans I:n suurlähettiläs Englannin kuninkaan Henrik VIII:n hovissa. Dinteville oli ranskalainen aatelinen, jolla oli kartano Polisyssä.

Dinteville oli 29-vuotias, kun Hans Holbein nuorempi maalasi hänen muotokuvansa osana teostaan *[[Suurlähettiläät (maalaus)|Suurlähettiläät]]* vuonna 1533. Dinteville tilasi *Suurlähettiläät* ikuistaakseen itsensä ja ystävänsä Georges de Selven. Taulua pidettiin alun perin Dintevillen kotona. Hänen henkilökohtainen mottonsa oli memento mori (suomeksi *muista kuolevaisuutesi*), johon maalauksen pääkallo viittaa.

## Lähteet

## Aiheesta muualla
Ihmisen ääni (täsmennyssivu)

**Ihmisen ääni** tarkoittaa esimerkiksi seuraavia:

* Ihmisen ääni, suomalainen kirjasarja
* Ihmisen ääni, Roger Garaudyn kirja
* *[[La Voix humaine]]*, (*Ihmisen ääni*), Francis Poulencin monologiooppera

## Katso myös
* Ihmisääni
Ensio Honkaranta

**Aarre Ensio Honkaranta** (18. toukokuuta 1912 Juva – 5. elokuuta 1987 Espoo) oli suomalainen opettaja, metsänhoitaja ja vakuutusalan yritysjohtaja, joka sai metsäneuvoksen arvonimen.

## Henkilöhistoria
Honkarannan vanhemmat olivat opettajat Eino Adalbert Honkaranta, aiemmin Helin, ja Hilja Tommila ja puoliso vuodesta 1942 Airi Margaretha Pohjolan-Pirhonen. Honkaranta tuli ylioppilaaksi Turussa vuonna 1932 ja valmistui opettajaksi Rauman seminaarista vuonna 1933 ja metsänhoitajaksi Helsingin yliopistosta vuonna 1941. Opettajana hän toimi ennen sotia Lohjalla. Sotien jälkeen Honkaranta työskenteli maatalousministeriön asutusasiasianosastolla vuoteen 1947 asti. Sieltä hän siirtyi ensin metsätyönjohtajakoulun opettajaksi Sukevalle ja sitten vuonna 1949 tekniseksi tarkastajaksi Pohjola Vakuutukseen, jossa hän toimi vuoteen 1960 asti. Vakuutusyhtiö Metsäpalon toimitusjohtaja Honkaranta oli 1961–1970 ja vuodesta 1961 myös Palokärki-yhtiön toimitusjohtaja. Metsäpalon ja vakuutusyhtiö Auran yhdistyttyä vuonna 1970 Honkarannasta tuli Metsäpalon varatoimitusjohtaja ja Auran johtaja. Hän sai metsäneuvoksen arvonimen samana vuonna. Vuonna 1977 eläkkeelle jääneellä Honkarannalla oli myös useita vakuutusalan luottamustehtäviä. Sotilasarvoltaan hän oli reservin kapteeni. 

## Julkaisuja
* *Metsävakuutus*, 1978

## Lähteet
Head First

**Head First** voi tarkoittaa seuraavia:

## Musiikki

* Head First (yhtye), suomalainen yhtye

* Head First (The Babysin albumi), The Babysin albumi vuodelta 1978
* Head First (Goldfrappin albumi), Goldfrappin albumi vuodelta 2010
* Head First (Head Firstin albumi), Head Firstin albumi vuodelta 2022
* Head First (Uriah Heepin albumi), Uriah Heepin albumi vuodelta 1983
Enonkosken työväentalo

**Enonkosken työväentalo** on Enonkoskella sijaitseva työväentalo. Työväentalolla on rakennushistoriallisia, historiallisia ja maisemallisia arvoja. Alueen teollisuushistoriaan kiinteästi liittyvä työväentalo on maakunnallisesti arvokas ja se on yleiskaavalla suojeltu.

## Historiaa
Enonkosken työväenyhdistys perustettiin vuonna 1906. Yhdistyksessä oli 25 maksavaa jäsentä vuonna 1909, johon mennessä se oli liittynyt myös Sosialidemokraattiseen puolueeseen. Yhdistys vuokrasi Kangassaarelta entisen lasitehtaan kasarmeista huoneiston, jossa se kokoontui ja järjesti tapahtumia. Syksyllä 1915 alue siirtyi uudelle omistajalle, joka korotti vuokria tuntuvasti. Varoja rakennusrahastoon oli kerätty arpajaisilla ja iltamilla. Vuokrahuoneiston vuokran nousu antoi vauhtia oman talon rakentamishankkeelle. Työväenyhdistys anoi kunnalta hirsiä rakennustarpeiksi ja kunta päättikin myöntää yhdistykselle kaksi hirsivarvia luultavasti siksi, että kunta oli aiemmin myöntänyt rakennusaineita maamiesseuralle.

## Rakennus
Yhdistys oli hankkinut vanhan makasiinin rakennusaineiksi, ja talon rakentaminen talkoilla alkoi vuonna 1917. Talo valmistui saman vuoden syksyllä. 1920-luvulla rakennusta laajennettiin rakentamalla salin yhteyteen näyttämö sekä eteistilat. Näiden lisäksi rakennuksessa oli puffetti ja yläkerrassa vahtimestarin asunto. Puffettiin oli sisäänkäynti rakennuksen sivusta. Talossa oli poikkipääty ja iso umpikuisti. Työväentalon perustukset alkoivat murentua ja talo siirrettiin nykyiselle paikalleen vuonna 1945. Poikkipääty jäi siirron myötä pois, ja entisen umpikuistin sijaan taloon tehtiin katoksella varustettu sisäänkäynti. Toinenkin sisäänkäynti siirrettiin julkisivun puolelle. Siihen tehtiin katos myöhemmin. 

Työväentalo sijaitsee vajaan kahden kilometrin päässä Enonkosken keskustasta. Hyvin säilynyt talo sijaitsee näkyvällä paikalla Laasalantien varrella ja se on edustava esimerkki Etelä-Savon maaseudun julkisen rakentamisen perinteestä. Punaiseksi maalatussa hirsirakennuksessa on saumapeltikate. Rakennuksen betonisokkeli, jossa on koristeena kiviä, on peräisin 1940-luvulta.

## Lähteet
Vorošilov (1939)

**Vorošilov** () oli Neuvostoliiton laivaston Kirov-luokan kevyt risteilijä.

## Valmistus

Alus tilattiin 29. joulukuuta 1934 Nikolajevista Nikolajevin eteläiseltä telakalta, missä köli laskettiin 15. lokakuuta 1935. Alus laskettiin vesille 28. kesäkuuta 1939 ja otettiin palvelukseen 20. kesäkuuta 1940.

## Palvelus
Palvelukseenotettaessa alus liitettiin Mustanmeren laivastoon, missä se osallistui Romanian ja Saksan vastaisiin sotatoimiin akselivaltojen aloitettua hyökkäyksensä itään kesäkuussa 1941. Alus suojasi 25.-27. kesäkuuta Constanzaan hyökänneitä hävittäjiä. Syyskuun puolivälissä se ampui tykeillään Odessan ympäristöön ryhmittyneitä akselivaltojen joukkoja. Alus vaurioitui 2. marraskuuta ilmahyökkäyksessä ankkuripaikallaan Novorossijskissa, kun aluksen perään osui kaksi pommia.

Alus hinattiin Potiin korjattavaksi, mistä se palautettiin palvelukseen helmikuussa 1942. Toukokuussa alus tuki maajoukkoja Kertšin ja Tamanin alueilla, kunnes se kuljetti 27. toukokuuta täydennyksiä Sevastopoliin. Alus teki 29. marraskuuta – 2. joulukuuta iskuja Romanian rannikon meriliikennettä vastaan. Tulitettuaan Fidonisia aluksen vaurioitui Zmeinyin saaren lähistöllä lähellä räjähteestä miinasta. Se siirrettiin Batumiin korjattavaksi, mistä se palautettiin palvelukseen tammikuussa 1943. Alus tuki 30.-31. tammikuuta maihinnousua Novorossijskiin, mutta kolmen hävittäjän tuhouduttua lokakuussa ilmahyökkäyksissä se siirrettiin syrjään sotatoimista.

Sodan jälkeen alus jatkoi palvelustaan, kunnes se 1960-luvun puolivälissä muutettiin ohjuskoealukseksi. Alus romutettiin 1970.

## Lähteet
*
*

### Viitteet
Juhani Kause

**Paavo Juhani Kause** (22. kesäkuuta 1934 Eura – 18. lokakuuta 2006 Pori) oli suomalainen metsänhoitaja, maanviljelijä ja yritysjohtaja, joka sai metsäneuvoksen arvonimen.

Kausen vanhemmat olivat talousneuvos Yrjö Vihtori Kause ja Lempi Mäkitalo ja puoliso vuodesta 1960 kuvataiteilija Siiri Helena Kuuri-Riutta. Sahayrittäjä Wihtori Kause oli hänen isoisänsä. Juhani Kause oli osakas, metsänhoitaja ja toimitusjohtaja Kause Oy:ssä, jonka perustivat hänen isänsä ja setänsä.  Juhani Kause tuli yhtiön palvelukseen vuonna 1960, valmistuttuaan metsänhoitajaksi Helsingin yliopistosta. Isänsä jälkeen yhtiön toimitusjohtajaksi hän ryhtyi vuonna 1964. Kun Kause Oy myytiin vuonna 1980 Rosenlewille, Juhani Kausesta tuli päätoiminen maanviljelijä Porin Kyläsaaressa, josta hän oli hankkinut maatilan jo vuonna 1961. Juhani Kause vaikutti merkittävästi Porin kunnalliselämässä. Porin kaupunginvaltuuston jäseneksi hän tuli ensimmäisen kerran Kokoomuksen edustajana vuonna 1967 ja Porin kaupunginhallituksessa hän toimi 1979–1996. Kausella oli myös useita muita alueellisia ja valtakunnallisia luottamustehtäviä. Metsäneuvoksen arvonimen hän sai vuonna 1993. 

## Lähteet
Lavushimandan kansallispuisto

**Lavushimandan kansallispuisto** (Lavushimanda National Park tai Lavushi Manda National Park) on Sambiassa Muchingan maakunnassa Lavushimandan piirissä sijaitseva kansallispuisto. Lavushimandan piiri on nimetty kansallispuiston mukaan ja kansallispuisto on puolestaan nimetty puistossa sijaitsevien Lavushimandan kukkuloiden mukaan.

Kansallispuisto sijaitsee Lavushimandan piirin luoteisosissa ja on toinen piirin kahdesta kansallispuistosta. Lavushimandan kansallispuiston pinta-ala on 1500 km2 ja se on Sambian 11. suurin kansallispuisto. Kansallispuiston alue on alun perin ollut riistanhoitoalue, kunnes siitä tuli kansallispuisto vuonna 1972.

Kansallispuisto sijaitsee tasankoalueella Muchingavuorten ja Bangweulun suoalueiden välissä. Puiston maisemaa hallitsee 47 km pitkä Lavushimandan vuoristoalue, joka sijaitsee puiston eteläpuoliskolla. Vuorten korkein huippu yltää 1811 metrin korkeuteen, mikä on koko Sambian korkein kohta.

Kansallispuiston eläimistö ei ole ollut erityisen vaikuttavaa tai houkuttelevaa, ja puiston kiinnostavimmat eläimet ovat olleet lähinnä erilaiset antiloopit. Vuonna 2017 puistoon kuitenkin istutettiin gepardeja, jotka olivat hävinneet alueelta sukupuuttoon lähes sata vuotta sitten.

## Lähteet

## Aiheesta muualla
* Zambia Tourism: Lavushi Manda National Park
Babyface. Music & publishing

**Babyface. Music & publishing** on vuonna 2021 toimintansa aloittanut suomalainen levy-yhtiö. Yhtiö on Warner Music Finlandin alalevymerkki.

Yhtiö on keskittynyt moderniin pop- ja rap-musiikkiin. Yhtiön kiinnityksiä ovat mm. Cledos, Turisti, Davi, VJ ja Averagekidluke.

## Lähteet
Natalena Koroleva

**Natalena Koroleva**, , s. *Dunin-Borkowska*, (3. maaliskuuta 1888 San Pedro-de-Cordena (lähellä Burgosia), Espanja – 1. kesäkuuta 1966 Mělník, Tšekkoslovakia) oli ukrainalaistaustainen kirjailija.

Korolevan isä oli puolalaista aatelissukua, äiti espanjalaista. Äiti kuoli synnyttäessään tytärtään. Isoäiti Teofila oli liettualais-ukrainalaista Domontovytšin sukua. Tyttö kasvoi ensin isoäitinsä hoivissa, sitten eno vei hänet Espanjaan. Isänsä avioiduttua uudestaan hän muutti 16-vuotiaana Kiovaan. Koroleva vietti lapsuutensa paitsi Espanjassa, myös Ukrainassa, Ranskassa ja Italiassa. Myöhemmin hän kertoi romaanissaan *Bez korinnia* (1936, ”Juureton”) niistä vuosista, jotka hän ylhäisötyttöjen koulua käydessään asui Kiovassa. Hän opiskeli arkeologiaa ja historiaa ja osallistui useisiin arkeologisiin kaivauksiin. Ensimmäisen maailmansodan aikana hän oli vapaaehtoisena Punaisen Ristin sairaanhoitajana ja haavoittui vakavasti. Hän muutti 1919 Tšekkoslovakiaan, aloitti Prahassa Ukrainan kansallisen tasavallan lähetystön palveluksessa kääntäjäksi ja avioitui myöhemmin Vasyl Koroliv-Staryn kanssa.

Koroleva kirjoitti 1904 ensimmäisen teoksensa ranskaksi. Ensimmäisen kertomuksensa ukrainaksi hän julkaisi 1919 Wienissä ilmestyneessä viikkolehdessä *Voljassa*. Kertomusten aiheita hän sai toisinaan historian ja arkeologian opinnoistaan. Tuotanto koostuu omaelämäkerrallisista kertomuksista, muistelmista, legendoista ja eksoottisista kertomuksista, jotka sijoittuvat Raamatun aikaan ja keskiajalle Kaukasiaan ja Persiaan. Monet kertomukset ilmestyivät länsiukrainalaissa ja emigranttijulkaisuissa, joista tärkeimpiä *Dzvony*. Hän käänsi ukrainaksi Tuomas Kempiläisen *[[Kristuksen seuraamisesta]]* ja muutakin kirjallisuutta. Hänen tuotantoaan on julkaistu uudestaan Ukrainassa 2000-luvulla.

## Lähteet
Lavushimandan piiri

**Lavushimandan piiri** on yksi Muchingan maakunnan piireistä Sambiassa. Piirin pinta-ala on 14136,87 km2 ja sillä on yhteistä rajaa kuuden muun piirin kanssa. Lavushimandan piirin pohjoispuolella ovat Mpikan sekä Kanchibiyan piirit, itäpuolella Mambwen piiri, eteläpuolella Chitambon piiri ja länsipuolella Lungan sekä Samfyan piirit.

Lavushimandan piiri muodostaa yhden vaalipiirin, joka koostuu neljästä osa-alueesta: Chikanda, Mupamadzi, Lukulo ja Lulimali. Lavushimandan piirissä on kaksi päällikkökuntaa, Mpumba ja Chiundaponde, joista Mpumban päällikkökunnan päällikkö Mpumba hallitsee Chikandan sekä Mupamadzin osa-alueita ja Chiundaponden päällikkökunnan päällikkö Chiundaponde hallitsee Lukulon sekä Lulimalin osa-alueita.

Vuoden 2010 väestötietojen mukaan Lavushimandan piirin väkiluku on 36805 henkilöä. Vuonna 2018 väkiluvun arvioitiin kuitenkin olevan jo 61707 henkilöä.

Lavushimandan piiri sijaitsee 1568 metrin korkeudessa merenpinnan yläpuolella. Kesät ovat alueella kuumia sekä trooppisia ja piirin itäosissa lämpötila voi nousta kesäisin +40°C:een. Talvisin lämpötila voi laskea +17,5°C:een. Piirin laaksossa vuotuinen sadanta on noin 1000 mm ja tasangoilla Muchingavuorten juurella vuotuinen sadanta on noin 1200 mm. Tuulet puhaltavat pääsääntöisesti idän ja kaakon suunalta, mutta sadekaudella tavallisemmin jostain koillisen ja lännen väliltä. Voimakkaimmat tuulet puhaltavat kuitenkin idästä ja niitä voi tuulla ympäri vuoden.

Lavushimandan piirin kasvillisuus koostuu pääasiassa neljästä erityyppisestä metsästä, kolmesta erityyppisestä metsäsavannista ja ruohostomaasta. Ruohostomaiden kasvillisuus riippuu tarkasteltavan alueen maaperästä. Yleisesti ottaen ruohostomailla kasvaa puita siellä täällä ja alueilla tavataan säännöllisesti ruohostopaloja kuuman kuivan kauden aikaan. Lavushimandan piirissä on kaksi kansallispuistoa: Lavushimandan kansallispuisto ja Etelä-Luangwan kansallispuisto. Lisäksi piirissä on kolme riistanhoitoaluetta.

Lavushimandan piiristä johtaa maantie T2 maakunnan pääkaupunkiin Chinsaliin. Lisäksi alueen läpi kulkee Tansanian–Sambian rata ja piirin alueella on viisi toimivaa juna-asemaa: Lukulun, Finkulin, Munungan, Salamon ja Kalonjen asemat. Radalla liikennöivät junat kuljettavat sekä tavaraa että ihmisiä, mutta junaliikenteen suurimmat haasteet ovat kaluston vanhanaikaisuus sekä junien hitaus. Raideliikenteessä on kuitenkin kasvupotentiaalia ja liikenteen kehittäminen vaatisi investointeja nopeampiin sekä nykyaikaisempiin juniin. Tie- ja raideliikenteen lisäksi Lavushimandan piirissä toimivat myös eri yritysten lanka- ja matkapuhelinverkot sekä Internet-yhteys.

## Lähteet
* Muchinga Province Provincial Administration: Lavushimanda 

## Aiheesta muualla
EU Voice

**EU Voice** on Euroopan unionin yhteisöpalvelu. Palvelu noudattaa ActivityPub-protokollaa ja toimiminen toisten tätä protokollaa tukevien palveluiden välillä käy saumattomasti. Sähköpostien mallin tapaan. Palvelu on tarkoitettu vain Euroopan unionin toimielinten käyttöön.

EU Voice käyttää palvelinpuolella Mastodon-palvelinohjelmistoa ja tarjoaa käyttäjiensä käyttöön asiakkaaksi selaimella käytettävän Mastodon-Web-sovelluksen. Käyttäjä voi myös käyttää muuta haluamaansa asiakasohjelmaa, kunhan se tukee ActivityPub-protokollaa.

Palvelua kehittää Euroopan tietosuojavaltuutettu yhteistyössä Euroopan komission tietotekniikan pääosaston kanssa.

## Historia
Euroopan tietosuojavaltuutettu käynnisti EU Voicen pilottivaiheen huhtikuussa 2022.

## Lähteet

## Aiheesta muualla
* Verkkosivusto
Georges de Selve

**Georges de Selve** (1508 – 12. helmikuuta 1541) oli ranskalainen piispa ja suurlähettiläs.

Kiitokseksi palveluksista, joita Selven isä oli tehnyt kuningas Frans I:lle, kuningas nimitti Selven Lavaurin piispaksi, kun tämä oli vasta 18-vuotias. Selve oli Jean de Dintevillen ystävä ja heidät on yhdessä kuvattu Hans Holbein nuoremman maalaukseen *[[Suurlähettiläät (maalaus)|Suurlähettiläät]]*. Selve toimi Ranskan suurlähettiläänä Pyhässä saksalais-roomalaisessa keisarikunnassa, Venetsian tasavallassa ja Pyhälle istuimelle. Selve kuoli 33-vuotiaana 12. helmikuuta 1541 ja hänet on haudattu Lavaurin tuomiokirkkoon.

## Lähteet
Pietarsaaren työväentalo

**Pietarsaaren työväentalo** on Pietarsaaressa sijaitseva työväentalo. Työväentalo on osa Pohjoisnummen eli Skatan puukaupunginosan valtakunnallisesti merkittävää rakennettua kulttuuriympäristöä.

## Historiaa
Teollisuus veti Pietarsaareen suomenkielistä työväestöä. Pietarsaaren suomenkielinen työväenyhdistys perustettiin maaliskuussa 1901 ja se liittyi Sosialidemokraattiseen puolueeseen vuoden 1904 alussa. Jäseniä oli 537 ja ammattiosastoja 7 vuonna 1905. Vuoden kuluessa yhdistys järjesti 16 iltamat ja yhden huviretken. Yhdistys oli perustanut myös sairaus- ja hautausapukassan jäsenilleen. Oma talokin oli jo saatu hankituksi.

## Rakennus
Työväenyhdistyksen hankkima huoneisto oli pieni ja yhdistys anoi kaupungilta tonttia uuden talon rakentamiseksi. Kaupungin ilmaiseksi tarjoama tontti oli yhdistyksen mielestä liian sivussa ja parempi tontti hankittiin keskeltä kaupunkia. Tontilla sijaitsi 1880-luvulta oleva rakennus, jota laajennettiin rakentamalla juhlasali ja kahvio. Rakennuspiirustukset uutta taloa varten hyväksyttiin lokakuussa 1905 ja rakennustöihin ryhdyttiin välittömästi. Varoja rakentamista varten oli jo kertynyt ja talo rakennettiin talkoilla. Talon vihkiäisjuhlaa vietettiin vuotta myöhemmin, 20. lokakuuta 1906.

Sisällissodan jälkeen työväentalo päätyi kommunistien haltuun. Samalle tontille rakennettiin toinen talo tiilestä vuonna 1927. Elokuussa 1930 kommunistit luovuttivat molemmat talot takaisin sosialidemokraateille. Talot pakkohuutokaupattiin rakennusvelkojen tähden elokuussa 1931. Puurakennuksen osti Kansallis-Osake-Pankki 200 000 markalla. Myös yhdistyksen koko irtain omaisuus huutokaupattiin neljässä eri huutokaupassa. Puutalo myytiin Pietarsaaren Rukoushuone Oy:lle vuonna 1934. Valtioneuvoston päätöksellä työväentalo palautettiin SDP:lle 1. joulukuuta 1948.

Vuonna 1967 valmistui lisärakennus, johon tuli kokoustiloja. Taloa on remontoitu ahkerasti 2010-luvulla. Juhlasali maalattiin talkoilla vuonna 2014, peltikatto uusittiin vuosina 2015–2016 ja julkisivu maalattiin kesällä 2017.

## Toimintaa työväentalolla
Yhdistykseen oli vuoteen 1909 mennessä liittynyt jo 900 jäsentä. Näyttämötoiminta oli vilkasta ja yhdistys järjesti ahkerasti iltamia. Yhdistys ajoi yleistä äänioikeutta ja panosti raittiustyöhön. Huomiota kiinnitettiin myös työväestön asuinoloihin. Suomenkielinen työväenopisto perustettiin työväenyhdistyksen alaisuuteen vuonna 1909.

## Lähteet
Death of a Bachelor

**Death of a Bachelor** on yhdysvaltalaisen poprock-yhtye Panic! at the Discon viides studioalbumi, joka julkaistiin 15. tammikuuta 2016.
## Kappaleet
#
#
#
#
#
#
#
#
#
#
#

## Arvostelut
* Soundi: 

## Lähteet
Benseratsidi

**Benseratsidi** (C10H15N3O5) on hydratsideihin kuuluva orgaaninen yhdiste. Yhdistettä käytetään lääketieteessä Parkinsonin taudin hoitoon. Benseratsidi kuuluu WHO:n keskeisimpien lääkeaineiden luetteloon.

## Ominaisuudet ja käyttö
Benseratsidia käytetään Parkinsonin taudin ja levottomien jalkojen hoitoon yhdessä L-dopan kanssa. Yhdiste inhiboi L-dopaa metaboloivaa entsyymiä aromaattisten L-aminohappojen dekarboksylaasia, jolloin L-dopan vaikutusaika pitenee. Toiseen dekarboksylaasin estäjään karbidopaan verrattuna benseratsidi vaikuttaa nopeammin ja voimakkaammin, mutta vaikutuskesto on lyhyempi.

## Valmistus
Benseratsidia valmistetaan 2,3,4-trihydroksibentsaldehydin ja seriinihydratsidin välisellä pelkistävällä aminoinnilla.

## Lähteet
RBW

**RBW** on eteläkorealainen levy-yhtiö.

## Artisteja
; Ryhmiä
* Mamamoo
* Vromance
* Oneus
* Onewe
* Purple Kiss

; Sooloartisteja
* Wheein
* Park Ji-eun

## Lähteet
PixelfedFI

**PixelfedFI** on suomalainen yhteisöpalvelu. Sitä pyörittää Jonne Arjoranta. Palvelu noudattaa ActivityPub-protokollaa ja siten toimii saumattomasti ristiin muiden protokollaa tukevien palveluiden kanssa.

PixelfedFI on rakennettu Pixelfed-palvelinohjelmistoa käyttäen ja tarjoaa käyttäjiensä käyttöön asiakkaaksi selaimella käytettävän Pixelfed-Web-sovelluksen. Käyttäjä voi myös käyttää muuta haluamaansa ActivityPub-protokollalla toimivaa asiakasohjelmaa.

## Katso myös
* ActivityPub

## Lähteet

## Aiheesta muualla
* Verkkosivusto
* Dokumentaatio
* Blogi
Mark Lwoff

**Mark Lwoff** (s. 1976) on suomalainen elokuvatuottaja ja ravintolayrittäjä. Lwoff on työskennellyt 90-luvun alusta alkaen elokuva-alalla erilaisissa tuotannollisissa tehtävissä. Elokuvaopinnot hän aloitti 2000-luvun alussa silloisen TaiKin elokuvatuotantolinjalla.

Lwoff perusti yhdessä Misha Jaarin ja Vesa Virtasen kanssa *[[Bufo (yritys)|Oy Bufo Ab]]* -elokuvatuotantoyhtiön 2007. Yhtiö on tuottanut toistakymmentä pitkää elokuvaa sekä useita lyhytelokuvia.

Bufon ohjaajin ovat kuuluneet mm. Jörn Donner (Kuulustelu, Armi elää), Pirjo Honkasalo (Betoniyö), Zaida Bergroth (Hyvä poika), Veiko Õunpuu (Viimeiset) ja Ilja Rautsi (lyhytelokuva *[[Night of the Living Dicks]]*). 

Lwoff sai yhdessä Misha Jaarin kanssa parhaan elokuvan Jussi-palkinnon elokuvasta *Betoniyö*. Elokuva sai kaikkiaan kuusi Jussi-palkintoa. Sama elokuva toi tuottajaparille Vuoden elokuvatuottaja -palkinnon 2014. Toinen vuoden elokuvatuottaja -palkinto tuli Aki Kaurismäen elokuvasta *[[Kuolleet lehdet (elokuva)|Kuolleet lehdet]]*.

Bufo-konserniin kuuluu myös elokuvien levitysyhtiö B-Plan Distribution Oy, joka on levittänyt elokuvateattereihin valtaosin kotimaisia elokuvia.

Lwoff omistaa kumppaniensa kanssa ravintolan *[[B-Smokery]]* ja baarin *[[B-Side Bar]]*, Helsingin *[[Teurastamo (Helsinki)|Teurastamolla]]*.

## Pitkiä elokuvia tuottajana

* *[[Kuulustelu (elokuva)|Kuulustelu]]* (2009)
* *[[Hyvä poika]]* (2011)
* *[[Betoniyö (elokuva)|Betoniyö]]* (2013)
* *[[Korso (elokuva)|Korso]]* (2014)
* *[[Ruotsalainen hetki]]* (2014)
* *[[Armi elää!]]* (2015)
* *[[Ihmisen osa (elokuva)|Ihmisen osa]]* (2018)
* *[[Viimeiset]]* (2020)
* *[[Dinosaurus (dokumenttielokuva)|Dinosaurus]]* (2021)
* *[[Donner – Privat|Donner - Privat]]* (2021)
* *[[Guled & Nasra]]* (2021)
* *[[The Innocents (vuoden 2021 elokuva)|The Innocents]]* (2021)
* *[[Veden vartija]]* (2022)
* *[[Kuolleet lehdet (elokuva)|Kuolleet lehdet]]* (2023)

## Aiheesta muualla

* Mark Lwoff Elonetissä
* Mark Lwoff IMDb:ssa

## Viitteet
PixelfedSocial

**PixelfedSocial** (pixelfed.social) on eurooppalainen yhteisöpalvelu. Palvelu noudattaa ActivityPub-protokollaa ja toimiminen toisten tätä protokollaa tukevien palveluiden välillä käy saumattomasti. Sähköpostien mallin tapaan.

PixelfedSocial käyttää palvelinpuolella Pixelfed-palvelinohjelmistoa ja tarjoaa käyttäjiensä käyttöön asiakkaaksi selaimella käytettävän Pixelfed-Web-sovelluksen. Käyttäjä voi myös käyttää muuta haluamaansa asiakasohjelmaa, kunhan se tukee ActivityPub-protokollaa.

PixelfedSocial on yksi käytetyimmistä Pixelfed-ohjelmistoa käyttävistä yhteisöpalveluista, sillä on noin  käyttäjää ja palvelussa on julkaistu noin  kuvaa/videota.

## Katso myös
* ActivityPub

## Lähteet

## Aiheesta muualla
* Verkkosivusto
* Dokumentaatio
* Blogi
Pixelfed

**Pixelfed** on kuvien jakamiseen keskittyvä yhteisöpalvelupalvelin- ja asiakasohjelmistopaketti, joka on avointa lähdekoodia . Pixelfed noudattaa ActivityPub-protokollaa.

Kuka tahansa voi isännöidä omaa instanssiaan ohjelmistosta omalla palvelimellaan. Pixelfed-palvelin voi kommunikoida toisten AcitivityPub-protokollaa tukevien palveluiden kanssa. Hieman samaan tapaan kuin sähköpostit toimivat. 

Yksi suosituimmista Pixelfed-instansseista on Euroopassa toimiva PixelfedSocial.

## Ohjelmisto
Pixelfed pakettiin kuuluu palvelinohjelmisto ja muutama asiakasohjelmisto.

### Palvelinohjelmisto
Pixelfed-palvelinohjelmisto hoitaa palvelinpuolen. Muiden palvelimien kanssa kommunikointiin se käyttää ActivityPubia ja tarjoaa asiakasohjelmien käyttöön ActivityPubin mukaisen rajapinnan. Palvelinta suoritetaan HTTP-palvelimella.

### Asiakasohjelmat
Verkkoselaimella käytettävä Pixelfed-Web-sovellus tulee Pixelfed-palvelimen mukana samassa paketissa. Web-sovelluksen lisäksi Pixelfed-projekti kehittää omia asiakasohjelmia myös Androidille, iOS:lle ja iPadOS:lle, mutta toistaseksi ne eivät ole valmiita. Pixelfed-projektin omien asiakasohjelmien lisäksi toimivat myös muut AcitivityPubia tukevat asiakasohjelmat.

## Tekniikka
Palvelinohjelmisto on tehty suurimmaksi osaksi PHP-ohjelmointikielellä. Tietokantaohjelmistona toimii PostgreSQL, MariaDB tai MySQL.

Selaimella käytettävä Web-sovellus on tehty JavaScriptilla.

## Katso myös
* ActivityPub

## Lähteet

## Aiheesta muualla

* Verkkosivusto
* Blogi
* Dokumentaatio
* Git-arkisto
FKKI-40 SM-turnaus

**FKKI-40 SM-turnaus** on suomalainen futsalin ikämiesturnaus, joka on pelattu vuodesta 2006 lähtien. FKKI on lyhenne sanoista "Futsalin Kunnossa Kaiken Ikää" ja 40 tarkoittaa vähintään 40 vuoden ikäisiä pelaajia. Futsalin Kunnossa Kaiken Ikää on osa Kunnossa kaiken ikää -toimintaohjelmaa. FKKI-40-sarjan peliaika on 2 x 12 min tehokasta peliaikaa.

Ikämiesten sarjoja on myös muille ikäluokille: FKKI-35, FKKI-45, FKKI-50, FKKI-55, FKKI-60, FKKI-65. Turnausta on yritetty järjestää myös naisille FKKI-30 ja FKKI-40 ikäluokille, mutta toistaiseksi vähäisen kiinnostuksen takia turnauksia on ollut vaikea järjestää.
Pray for the Wicked

**Pray for the Wicked** on yhdysvaltalaisen poprock-yhtye Panic! at the Discon kuudes studioalbumi, joka julkatiin 22. kesäkuuta 2018.
## Kappaleet
#
#
#
#
#
#
#
#
#
#
#

## Lähteet
Highland Park (Michigan)

**Highland Park** on kaupunki Michiganin osavaltiossa, Yhdysvalloissa. Sen väkiluku oli 8&nbsp;977 vuonna 2020. Kaupunki sijaitsee Waynen piirikunnassa, ja se on lähes täysin Detroitin kaupungin ympäröimä. Kaupungissa sijaitsi ennen Chryslerin pääkonttori ja Fordin traktoritehdas. 

## Väestö
Vuonna 2020 Highland Parkin 8&nbsp;977 asukkaasta mustia oli 88,1&nbsp;%, valkoisia 7,9&nbsp;%, alkuperäisasukkaita 0,2&nbsp;% ja aasialaisia 0,1&nbsp;%. 3,2&nbsp;% asukkaista puhui kotonaan jotain muuta kieltä kuin englantia ja 0,7&nbsp;% asukkaista oli syntynyt ulkomailla.

## Kuvia kaupungista

Kuva:Highland Park Ford plant.jpg|Fordin entinen tehdas Highland Parkissa.
Kuva:Swans on a Pond, Michigan Memorial Park Flat Rock, Michigan - panoramio.jpg


## Lähteet

## Aiheesta muualla
Karen Hækkerup

**Karen Angelo Hækkerup** (s. 12. kesäkuuta 1974 Hillerød) on tanskalainen entinen sosiaalidemokraattisen puolueen poliitikko. Hän on istunut kansankäräjillä vuosina 2005–2014 sekä toiminut Tanskan sosiaali- ja integraatioministerinä vuosina 2011–2013, elintarvikeministerinä vuonna 2013 sekä oikeusministerinä vuosina 2013–2014.

Vuonna 2014 Hækkerup siirtyi politiikasta maataloustuottajien etujärjestön Landbrug & Fødevarerin johtajaksi. Vuonna 2019 hänestä tuli Tanskan UNICEF:in pääsihteeri.
## Lähteet

## Aiheesta muualla
* ''Karen Hækkerup'' Tanskan kansankäräjien verkkosivuilla
Sebastián de Vivanco

**Sebastián de Vivanco** (n. 1551 Ávila – 26. lokakuuta 1622 Salamanca) oli espanjalainen renessanssiajan säveltäjä, kuoronjohtaja ja pappi.

Vivancon tarkka syntymäaika on tuntematon eikä hänen perheestään ole tietoa lukuun ottamatta Gabriel-nimistä veljeä, joka myös oli pappi. Vivanco opiskeli ilmeisesti Ávilan katedraalissa, kun siellä toimivat kuoromestarin (*maestro de capilla*) asemassa Bernardino de Ribera vuosina 1559–1563, Juan Navarro 1564–1566 ja Hernando de Isasi 1567–1587. Vuonna 1573 Vivanco lähti Ávilasta Kataloniaan, jossa hän sai Lleidasta katedraalin kuoromestarin viran Cristóbal Tellesin seuraajana. Hän vastasi sekä polyfonisesta kirkkomusiikista että kuoropoikien koulutuksesta ja sävelsi teoksia eri tapahtumiin. Lleidassa Vivanco työskenteli vuoteen 1576 saakka. Vuonna 1577 hän asettui Segoviaan, jossa vietti seuraavat kymmenen vuotta. Hän pääsi diakoniksi ja sai pappisvihkimyksen.

Heinäkuussa 1587 Vivanco lähti takaisin Ávilan katedraaliin, joka oli merkittävä aikansa espanjalaisen musiikin keskus. Vuoden 1588 hän lähti Sevillaan, josta hän ei kuitenkaan ottanut vastaan tarjolla ollutta virkaa. Hän palasi Ávilaan kevään 1588 aikana, ja hänen virkansa jatkuminen siellä vahvistettiin 29. huhtikuuta 1588. Vivanco matkusti Ávilasta useaan otteeseen pois eri syistä, kuten etsimään uusia laulajia katedraaliin. Vuonna 1602 hän jätti tehtävänsä Ávilassa ja lähti Salamancaan, jossa toimi sekä katedraalin kuoromestarina että vuodesta 1603 Salamancan yliopiston musiikkiprofessorina. Muodollisesti Vivanco toimi viroissaan sekä katedraalissa että yliopistossa kuolemaansa (1622) saakka, mutta jo tammikuusta 1621 Vivancon tehtävistä vastasi käytännössä Roque Martínez Vivancon korkean iän ja hauraan terveydentilan johdosta. Virallisesti Martínez astui Vivancon seuraajaksi tämän kuoltua.

Vivancon teoksia julkaisi painettuina antwerpeniläinen kustantaja Artus Taberniel (Arthur Tavernier). Julkaistujen kolmen kirjan oletetaan pitävän sisällään säveltäjän itsensä valitsemia hänen parhaina pitämiään teoksia vuosikymmenten vaarelta. Vivanco jatkoi tekniikallaan polyfonian mestareiden Cristóbal de Moralesin ja Francisco Guerreron perinteitä. Hän sävelsi musiikkia latinankielisen kirkkomusiikin eri muodoissa eikä osoittanut kiinnostusta maallista musiikkia kohtaan. Tämän suuntauksen Vivanco jakoi tunnetumman aikalaisensa Tomás Luis de Victorian kanssa. Vivancon tuotantoon kuuluu muun muassa messuja, magnificateja ja motetteja. Hänen sävellyksiään on levytetty sellaisille levymerkeille kuin Hyperion Recordsille.

## Julkaisut
* *Liber magnificarum Sebastiani de Vivanco abulensis in summo templo salmanticensi portionarii, et a musicis praefecti: in eiusdem urbis academia artium et philosopiae magistri, ac primariam musices cathedram moderantis* (1607)
* *Misarum liber* (1608)
* *Motecta festorum et domicarum cum communi sanctorum IV, V, VII, VIII, IX et XII vocibus concinenda* (1610)

## Lähteet

## Aiheesta muualla
* IMSLP: nuotteja
ESTP (persoonallisuustyyppi)

**ESTP** on yksi Myers–Briggsin tyyppi-indikaattorin määrittelemistä 16:sta persoonallisuustyypistä, joka on indikaattorin mukaan ekstrovertti (E), tosiasiallinen (S), ajatteleva (T) ja spontaani (P). ESTP-luonteen omaavaa henkilöä kuvaillaan usein 'toimijaksi' tai realistiseksi sopeutujaksi aineellisten asioiden maailmassa. ESTP-tyypit ovat toimintasuuntautuneita ja asioihin perehtyneitä.

Tyyppi on yleisempi miehillä kuin naisilla. Tyyppiä edustaa noin 4,3 prosenttia väestöstä.

## Lähteet
Myllykylä (Siuntio)

**Myllykylä** (ruots. *Kvarnby*) on kylä Siuntiossa Uudellamaalla. Myllykylässä sijaitsee muun muassa Myllykylän kartano ja Skogsforsen -koski, jonka varrella on vanha mylly. Kosken vesi virtaa läheisestä Karhujärvestä kylän läpi. Ajan saatossa Myllykylän nimi on kirjoitettu muun muassa muodossa *Mylliköle*.

## Historia
Ensimmäisen kerran Myllykylä mainitaan kirjallisissa lähteissä vuonna 1529. Tuolloin maanviljelijä nimeltä Jöns valitti kuningas Kustaa Vaasalle, että Suitian kartanolinnan omistaja Erik Fleming on ylittänyt Suitian ja Myllykylän väliset rajat. Myöhemmin Fleming kuitenkin osti koko kylän maat itselleen. Kylässä sijaitsi tuolloin kolme taloa; *Mangård*, *Simola* ja *Mellangård*.

### Suitian ruukki
Fleming oli 1500-luvun alussa alkanut kaivaa malmia Ojamon kartanon mailta Lohjalta. Malmia jalostettiin Siuntiossa varhaisin menetelmin Suitian ruukissa (myös: Nybyn ruukki), jonka toimipisteitä oli eri kylissä Siuntiossa. Tohtori Tekla Hultinin mukaan Myllykylässä on sijainnut Suitian ruukkiin kuulunut alasin ja hamari eli vesivoimalla toimiva konevasara. Rautaruukin jäänteitä on löytynyt Tupalan kylästä ja Uudenkylän kylästä Siuntiosta.

## Lähteet
Madalena Iglésias

**Madalena Lucília Iglésias do Vale de Oliveira** (o.s. **Doval**, 24. lokakuuta 1939 – 16. tammikuuta 2018) oli portugalilainen laulaja ja näyttelijä. Iglésias edusti Portugalia Benidorm-festivaalilla 1962, mikä aloitti hänen kansainvälisen uransa. Iglésias osallistui vuoden 1964 Festival da Cançãoon kappaleella *Balada das palavras perdidas*, joka sijoittui viidenneksi sekä kappaleella *Na tua carta*, joka jäi jaetulle kymmenennelle ja viimeiselle sijalle. Iglésias sijoittui vuoden 1965 Festival da Cançãossa kolmanneksi kappaleella *Silêncio entre nós*.

Iglésias voitti Festival da Cançãon 1966 kappaleella *Ele e ela* ja valikoitui näin Portugalin edustajaksi saman vuoden Eurovision laulukilpailuun. Iglésias esitti saman vuoden Festival da Cançãossa myös kolmanneksi sijoittuneen kappaleen *Rebeldia* ja kuudenneksi sijoittuneen kappaleen *Caminhos Perdidos*. Kansainvälisessä Eurovision laulukilpailussa Iglésias sijoittui 13:nneksi 18 kilpailijan joukosta. Iglésias sijoittui vuoden 1969 Festival da Cançãossa jaetulle kuudennelle sijalle kappaleella *Canção para um poeta*.

Iglésias lopetti uransa vuonna 1972 ja muutti Venezuelaan. Iglésias muutti Barcelonaan 1987.

## Lähteet
*https://www.rtp.pt/noticias/cultura/morreu-a-cantora-madalena-iglesias_n1052292

### Viitteet
Bernardino de Ribera

**Bernardino de Ribera** (todennäköisesti 1520 Xàtiva, Valencia – 1580?) oli espanjalainen säveltäjä.

Riberan isä Pedro oli kuoromestari (*maestro de capilla*). Ribera muutti varhain perheineen Orihuelaan, Alicanten maakuntaan, ja sieltä myöhemmin Murciaan. Ensimmäisen tiedossa olevan merkittävän nimityksensä hän sai Ávilan katedraaliin, jossa hän astui kesäkuussa 1559 virkaan vuonna 1558 kuolleen Espinar-nimisen *maestron* seuraajana. Hän pääsi opettamaan Tomás Luis de Victoriaa ja Sebastián de Vivancoa. Vuoden 1562 lopussa Ribera jätti tehtävänsä Ávilassa, ja alkuvuodesta 1563 hän pääsi kuoromestariksi Toledoon. Siellä hän pysyi vuoteen 1570, jolloin hänen seuraajakseen tuli Andrés Torrentes. Aiemmin on oletettu Riberan kuolleen tuolloin, mutta sittemmin on selvinnyt hänen työskennelleen vielä Murcian katedraalissa *maestron* tehtävissä vuosina 1572–1580.

## Lähteet